তবে গ্রেফতারকৃতদের মধ্যে নিরীহ লোকও রয়েছে বলে অভিযোগ পাওয়া গেছে। এদিকে, গ্রেফতার আতংকে পালিয়ে বেড়াচ্ছে আমতলী ক্বওমী মাদ্রাসার ছাত্র, শিক্ষকসহ ইসলামী আন্দোলনের  নেতা-কর্মীরা।   স্থানীয় সুত্র জানিয়েছে, হামলার ঘটনায় মাদ্রাসার ছাত্রদের অভিযক্ত করেছে পুলিশ। কিন্তু ওইদিন দিন ইসলামী আন্দোলনের নেতা-কর্মীরা মিছিল করেছে। মাদ্রাসার ছাত্র-শিক্ষকদের বিরুদ্ধে ঢালাওভাবে অভিযোগ দিয়ে গ্রেফতার অভিযান চালানো হচ্ছে। ফলে ছাত্র-শিক্ষকরা মাদ্রাসা ছেড়ে পালিয়ে বেড়াচ্ছে। বছরের মাঝামাঝি সময়ে এ ধরনের পরিস্থিতিতে কয়েক হাজার মাদ্রাসা ছাত্রের শিক্ষাগ্রহন হুমকীর মুখে পরেছে।   গ্রেফতারকৃত আমতলী সদর ইউনিয়নের মানিকঝুড়ি গ্রামের রিক্্রা চালক গোলাম মোস্তফা জানান, ঘটনার দিন তিনি সেখানে উপস্থিত ছিলেননা।  কেন পুলিশ গ্রেফতার করেছে তার জানা নেই।  হলদিয়া গ্রামের মাওলানা মোঃ হাফিজ উদ্দিন বলেন, শুনেছি পুলিশ দাঁড়ি-টুপি পরা লোকদের দেখলেই গ্রেফতার করছে। কাজ থাকা সত্বেও তিনি আমতলীতে আসছেননা।   ক্বওমী মাদ্রাসার প্রতিষ্ঠাতা ও প্রধান মৌলভী ওমর ফারুক জানান, মিছিলে বাধা দেয়ার ঘটনায় মাদ্রসার কেউ পুলিশের উপর হামলা করেনি। উল্টো পুলিশই ছাত্র-শিক্ষকদের মারধর করেছে। ঘটনার পরপরই আওয়ামীলীগ কর্মীরা তাদের মাদ্রাসা ভাংচুর করেছে। থানায় মাদ্রাসার শিক্ষক-ছাত্রদের বিরুদ্ধে মামলা করা হয়েছে এবং ঢালাওভাবে গ্রেফতার করা হচ্ছে।  ছাত্র-শিক্ষকদের বাড়িতে এমনকি আতংকীয়-স্বজনদের বাড়িতে হানা দিচ্ছে পুলিশ। এ অবস্থায় গ্রেফতার আতংকে মাদ্রাসায় যেতে পারছেননা কোন ছাত্র-শিক্ষক।    বরগুনা জেলা ইসলামী আন্দোলনের সাধারন সম্পাদক মেজবাহ আহমেদ মুকুল জানান, চরমোনাই পীর সাহেবের নেতৃত্বে ইসলামী আন্দোলন কখনোই উশৃংখল কর্মকান্ডে জড়িত নয়। মিছিল থেকে পুলিশের উপর হামলার ঘটনার তীব্র নিন্দা জানিয়ে তিনি বলেন, পাঁচ শতাধিক মানুষকে আসামী করে মামলা দেয়া বা ঢালাওভাবে গ্রেফতার সমর্থনযোগ্য নয়। ছোট ছোট শিক্ষার্থীদের যেন ক্ষতি না হয় সে ব্যপারটি লক্ষ রাখতে হবে। তিনি  নিরপেক্ষ তদন্তের মাধ্যমে প্রকৃত ঘটনা উদঘাটনের দাবী জানান।   এ ব্যাপারে মামলার তদন্তকারী কর্মকর্তা আমতলী থানার উপ-পরিদর্শক (এসআই) মোঃ জিয়াউল হক জানান, মামলার তদন্ত চলছে। এজাহারভুক্ত নয়জনসহ ঘটনায় জড়িত সন্দেহে ইতিমধ্যে ২০ জনকে গ্রেফতার করে জেলহাজতে পাঠানো হয়েছে। তবে বাড়িতে গিয়ে হানা ও ঢালাওভাবে গ্রেফতারের অভিযোগ অস্বীকার করেন তিনি।